RO Jurnalul Oficial al Uniunii Europene C 176/10

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

2009/C 176/04

Ajutor nr.: XA 436/08

Stat membru: Spania

Regiunea: Castilla y León (provincia de Salamanca)

Denumirea sistemului de ajutoare sau denumirea întreprinderii care beneficiază de ajutorul individual: Subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009.

Temeiul juridic:

Proyecto de bases reguladoras de la convocatoria de subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009.

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Cheltuielile prevăzute în cadrul sistemului de ajutoare pentru anul 2009 sunt de 20 500 EUR (douăzeci de mii cinci sute de euro), constând dintr-un credit global pentru cooperative de 12 000 EUR (douăsprezece mii de euro) și un credit global pentru asociații de 8 500 EUR (opt mii cinci sute de euro).

Intensitatea maximă a ajutoarelor: Cuantumul maxim al ajutoarelor nu poate depăși 50 % din cheltuielile eligibile, în limita unui plafon de 12 000 EUR pentru cooperative și de 8 500 EUR pentru asociațiile solicitante.

Data punerii în aplicare: Începând de la data publicării numărului de înregistrare al cererii de exceptare pe site-ul web al Direcției Generale Agricultură și Dezvoltare Rurală a Comisiei.

Durata sistemului de ajutoare sau a ajutorului individual: până la 31.12.2009

Obiectivul ajutorului: Scopul ajutoarelor este de a promova menținerea și ameliorarea calității genetice a șeptelului din Salamanca prin intermediul monitorizării calității laptelui și a calității genetice a vacilor, oilor și caprelor de lapte de către asociațiile și cooperativele de crescători de animale din provincia Salamanca.

Sistemul de ajutoare se aplică în conformitate cu articolul 16 alineatul (1) litera (b) din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole.

Atât pentru asociații, cât și pentru cooperativele de creștere a animalelor, se consideră eligibile cheltuielile curente legate în mod direct și cert de activitatea subvenționată (furnizarea de asistență tehnică pentru programele de determinare a calității genetice sau a randamentului genetic al șeptelului), acoperind:

Teste efectuate de terți pentru determinarea calității genetice sau a randamentului șeptelului.

Impozitele indirecte nu sunt eligibile.

Sectorul (sectoarele) în cauză: Sectorul creșterii animalelor

Denumirea și adresa autorității care acordă ajutorul:

Excma. Diputación Provincial de Salamanca. C/Felipe Espino, 1 37002 Salamanca ESPAÑA

Adresa web: http://www.lasalina.es/areas/eh/ProyConvocatorias/2009/ControlLechero.pdf

Alte informații: Ajutoarele sunt compatibile cu orice alt tip de subvenție, ajutor, resursă sau venit acordat pentru activitatea subvenționată de către orice administrație sau entitate publică sau privată națională sau la nivelul Uniunii Europene ori al altor organisme internaționale, cu condiția să nu se depășească limitele cantitative ale ajutorului, după cum sunt stabilite la articolul 16 alineatul (1) litera (b) din Regulamentul (CE) nr. 1857/2006 al Comisiei (până la 70 % din costul testelor efectuate).

În cazul în care solicitantul a primit, în aceleași scop, o altă subvenție care este incompatibilă cu cea acordată de Diputación, se aplică dispozițiile articolului 33 din Decretul regal 887/2006 din 21 iulie 2006 de stabilire a normelor de aplicare a legii generale a subvențiilor.

Cu toate acestea, valoarea subvențiilor acordate de către Diputación, luată ca atare sau cumulată cu cea a altor subvenții, ajutoare, venituri sau resurse, nu va putea, în niciun caz, să depășească costul activității subvenționate.

De asemenea, ajutorul în cauză este incompatibil cu orice altă subvenție, ajutor, resursă sau venit alocat de către Diputación de Salamanca – fie prin procedură de atribuire directă, fie printr-o procedură competițională – pentru aceeași activitate subvenționată și pentru acoperirea acelorași cheltuieli eligibile.

Beneficiarii ajutoarelor trebuie să îndeplinească toate condițiile stabilite la articolul 16 alineatul (1) litera (b) din regulament și, prin urmare, nu se acordă ajutoare pentru controalele de rutină privind calitatea laptelui.

Ajutor nr.: XA 167/09

Stat membru: Regatul Unit

Regiunea: Northern Ireland

Denumirea schemei de ajutor sau denumirea întreprinderii care beneficiază de ajutorul individual:

BSE testing of cattle over 48 Months of age slaughtered for human consumption (Northern Ireland)

Temeiul juridic: SR 2008 No 508 — Transmissible Spongiform Encephalopathies Regulations (Northern Ireland) 2008; Regulamentul (CE) nr. 999/2001; Decizia 2008/908/CE a Comisiei

Cheltuielile anuale prevăzute în cadrul schemei de ajutor sau valoarea totală a ajutorului individual acordat întreprinderii: 4,60 milioane GBP plătite pe parcursul a șase ani

Intensitatea maximă a ajutoarelor: 100 %

Data punerii în aplicare:

Durata schemei de ajutor sau a ajutorului individual: până la31.12.2014

Obiectivul ajutorului: Sectorul creșterii animalelor [articolul 16 din Regulamentul (CE) nr. 1857/2006]

Sectorul (sectoarele) în cauză: A1 – Producție vegetală și producție animală, vânătoare și servicii asociate

Denumirea și adresa autorității care acordă ajutorul:

Department of Agriculture and Rural Development Dundonald House Upper Newtownards Road Belfast BT4 3SB Northern Ireland UNITED KINGDOM

Adresa web: http://www.dardni.gov.uk/index/animal-health/animal-diseases/bse/active-surveillance.htm

Alte informații: Ajutorul în cauză se acordă pentru un serviciu furnizat în vederea asigurării respectării de către Irlanda de Nord a cerinței obligatorii a UE în ceea ce privește testele pentru depistarea ESB la bovinele în vârstă de peste 48 de luni destinate consumului uman. Este vorba despre un ajutor indirect – fermierul nu trebuie să depună nicio cerere și nu primește nicio plată. Mai multe informații despre monitorizarea EST a departamentului se găsesc pe site-ul web al departamentului, a cărui adresă web este indicată mai sus.

Prezenta schemă de ajutor se aplică ajutoarelor transparente acordate exploatațiilor agricole (fermelor) mici și mijlocii care își desfășoară activitatea în domeniul producției primare de produse agricole în Irlanda de Nord.

Costurile eligibile reprezintă costurile testelor EST [toate costurile, inclusiv cele pentru echipamentul de testare, pentru prelevarea, transportarea, examinarea, depozitarea și distrugerea probelor necesare pentru testele efectuate în conformitate cu capitolul C din anexa X la Regulamentul (CE) nr. 999/2001]. Schema va finanța până la 100 % din costurile eligibile, însă se va limita la maximum 40 EUR/test, în conformitate cu articolul 16 din Regulamentul (CE) nr. 1857/2006.